Andrei Gheorghe a apărut, marți, la sediul DNA, unde Elena Udrea dădea declarații în dosarul Microsoft, cu multe cutii de pizza - în semn de mulțumire pentru munca procurorilor, a explicat el.

La puțin timp după ce Elena Udrea a ajuns, marți, la sediul DNA, pentru a da declarații, în fața clădirii a apărut Andrei Gheorghe, însoțit de câteva persoane. Atât Gheorghe, cât și prietenii lui aduceau mai multe cutii de pizza. Întrebat cui îi livrează mâncarea, Andrei Gheorghe le-a spus jurnaliștilor că este pentru procurori, în semn de mulțumire pentru munca lor.

„Presa primește și ea pizza. Poftă bună! Să fiți o presă bună”, le-a urat Gheorghe jurnaliștilor.